ช็อป 30 หุ้นดี-ราคาถูก ชู P/E-P/BV ต่ำเกินเหตุ
ช็อป 30 หุ้นดี-ราคาถูก ชู P/E-P/BV ต่ำเกินเหตุ อาทิ PACE,TR,ZMICO,FSS,UOBKH,LALIN,FNS,NSI,RML,PRIN,OGC,SUC,KTB,
LTX,AMC,PL,BSBM,SSSC,BBL,CCET,ROJNA,MAX,GJS,PTTEP,AQUA,MK, ICC,PRAKIT,CITY และ MDX

3 พ.ย. 2560

สัปดาห์หน้างบน่าจะทยอยประกาศออกมาเป็นจำนวนมาก ดังนั้นการขึ้นลงของดัชนี SET จะอิงกับงบของบริษัทสำคัญๆ ส่งผลให้อาทิตย์หน้าดัชนี SET จะแกว่งตัวทั้งเชิงบวกและลบ ยกเว้นมีแรงหนุนดีๆ จากภายนอกเข้ามาหนุนแล้วดันให้ดัชนี SET ขึ้นกลับมาที่ 1730-1740 จุด
แต่อย่างไรก็ตามหากเกิดผิดคาด คือ ตลาดหุ้นสหรัฐเผชิญกับแรงขายแรงๆ แล้วดึงให้ดัชนีตลาดหุ้นลงแรง มองว่าตลาดหุ้นไทยจะลงแรงตาม ไปยังแนวรับเบื้องต้นที่ 1670+/- จุด แต่หากยังแกว่งกรอบแคบและค่อยๆ ซึมลง ดัชนีจะลงมาเล่นในกรอบ 1690-1700 จุด
ส่วนตลาดวันนี้ มีแนวโน้มดีดตัวกลับในช่วงเปิด แต่สุดท้ายจะย่อตัวลงต่อ หลังไม่มีปัจจัยหนุนใหม่ๆ และแรงกดจากงบกำลังทยอยประกาศ วันนี้มองแนวต้านที่ 1706-1710 จุดและแนวรับที่ 1695-1690 จุด
ภาวะตลาดดังกล่าวเชื่อว่าการเน้นหุ้นรายตัวและมีพื้นฐานดีน่าจะเป็นทางเลือกในช่วงนี้ ดังนั้นเพื่อให้เข้ากับบรรยากาศดังกล่าว“ข่าวหุ้นธุรกิจออนไลน์” จึงได้ทำการสำรวจหุ้นที่ราคาปรับตัวขึ้นน้อย และมีค่า P/E  Ratio(อัตราส่วนราคาหุ้นต่อกำไรต่อหุ้น) ต่ำกว่าตลาดตลาดหลักทรัพย์ซึ่งอยู่ที่ระดับ 18.35 เท่า ณ วันที่ 31 ต.ค.60
อีกทั้ง P/BV (Price/Book Value) ไม่เกิน 1 เท่า ณ วันที่ 31 ต.ค.60 ขณะเดียวกันราคาหุ้นยังต่ำกว่ามูลค่าหุ้นตามบัญชีต่อหุ้นมานำเสนอให้นักลงทุน โดยหุ้นที่เข้ามาติดในเกณฑ์ดังกล่าวมีทั้งหมด 30 ตัว ตามตารางที่นำมาประกอบดังนี้

อนึ่งโดยทั่วไปหุ้นที่มี P/E ratio สูงหมายถึงว่าเรายอมจ่ายแพงกว่าเพื่อซื้อหุ้นตัวนี้เมื่อเปรียบเทียบกับหุ้นอีกตัวนึงที่มี P/E ต่ำกว่า ดังนั้นหลายคนมักจะบอกว่า หุ้นที่มี P/E ratio สูงๆ คือหุ้นที่แพง และหุ้นที่มี P/E ratio ต่ำๆ คือหุ้นที่ถูก ดังนั้น การซื้อหุ้นที่มีราคาถูก น่าจะมีโอกาสกำไรมากกว่าซื้อหุ้นที่แพง
ส่วนค่า P/BV (Price/Book Value) ตัวเลขมาตรฐานที่มักจะใช้เป็นฐานก็คือ 1 เท่า หากสามารถซื้อหุ้นที่มีค่า P/BV น้อยกว่า 1 ได้ก็หมายความว่าเราสามารถซื้อหุ้นได้ในราคาต่ำกว่ามูลค่าทางบัญชีของบริษัท)
 *ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน